**Олон Улсын Хотын Хэл Шинжлэлийн Нийгэмлэгийн**

**хорин нэг дэх удаагийн эрдэм шинжилгээний**

**хурал (ULS21)-ын зар**

Олон Улсын Хотын Хэл Шинжлэлийн Нийгэмлэгийн хорин нэг дэх удаагийн эрдэм шинжилгээний хурал (ULS21)-ыг Монгол Улсын Их Сургууль, Олон Улсын Хотын Хэл Шинжлэлийн Нийгэмлэг (IAULS), Хятадын Хэлний стратеги судлалын төв хамтран 2024 оны 8 дугаар сарын 16-наас 20-ны өдөр Улаанбаатар хотод зохион байгуулах тул эрхэм хүндэт эрдэмтэн судлаач Та бүхнийг урьж байна.

**1. Эрдэм шинжилгээний** **хурлын сэдэв**

Өнөө үед, хүн хоорондын харилцаа хийгээд нийгэм, соёлын орчинд стандарт хэлийг давамгай хэрэглэх бөгөөд хичээл сургалт, албан ёсны аливаа үйл ажиллагаа, олон нийтийн мэдээллийн хэрэгсэлд нутгийн аялгууны хэрэглээг хязгаарлаж байна. Түүнчлэн, утга зохиолын хэлний дэлгэрэл, цахим орчны тархалт зэрэг нь нутгийн аялгууг хумьж, улмаар аялгууны өвөрмөц шинж төрх нь алдагдсаар байна. Иймд энэ удаагийн хурлыг “Хотжил хийгээд стандарт хэл, нутгийн аялгуу” гэсэн ерөнхий сэдвийн хүрээнд зохион байгуулж байна. Олон Улсын Хотын Хэл Шинжлэлийн Нийгэмлэгийн хорин нэг дэх удаагийн эрдэм шинжилгээний хурал (ULS21)-д эрдэмтэн судлаач та бүхэн дараах сэдвийн хүрээнд болон бусад сонирхолтой сэдвээр илтгэл ирүүлэхийг хүсье.

(1) Хэл шинжлэлийн ландшафт ба ярианы нийгэмлэг

(2) Хотын аялгуу, хэлний уламжлал

(3) Хэлний холбоо ба хэлний харилцаа

(4) Хэлний боловсрол, хэлний бодлого

(5) Үндэсний цөөнхийн хэл, аялгуу

(6) Мөхөх аюулд орсон хэл

(7) Нийгэм хэл шинжлэлийн шинэ чиглэл

**2. Огноо, байршил**

Огноо: 2024 оны 8-р сарын 16-наас 20-ны өдөр

Байршил: Монгол Улсын Их Сургуулийн Номын сангийн байр

Лавлах хаяг: <https://library.num.edu.mn/>, <https://www.num.edu.mn/>

**3. Илтгэл хүлээн авах**

Илтгэлийн хураангуйг дараах шаардлагын дагуу ирүүлнэ үү.

(1) Хураангуй нь гарчиг, судалгааны ажлын товч агуулга, түлхүүр үгс (хамгийн ихдээ 5 үг) ба лавлалт хэсгээс бүрдэнэ.

(2) Монгол, англи, хятад, япон хэлний аль нэгээр илтгэнэ.

(3) Хураангуй нь монгол, англи хэлээр бол 500 үг, хятад хэлээр бол 600 үг, япон хэлээр бол 800 үгээр хязгаарлана.

(4) Хураангуйд зураг, бүдүүвч зэргийг оруулахгүй.

(5) Хураангуйг uls2024@163.com хаягаар илгээнэ.

**4. Анхаарах хугацаа**

(1) Хураангуйг 2024 оны 5-р сарын 30-ний өдөрт багтаан ирүүлнэ.

(2) Зөвшөөрөгдсөн илтгэгчид урилгыг 2024 оны 6-р сарын 30-ны дотор хүргүүлнэ.

**5. Хурлын хураамж**

Цахимаар оролцогчид үнэ төлбөргүй. Харин хурлын үеэр цайны завсарлага, өдөр, оройн хоол, хурлын аялал зэрэгт биечлэн оролцогчид нийгэмлэгийн гишүүн бус бол 100 ам.доллар, нийгэмлэгийн гишүүн ба оюутан бол 50 ам.доллар төлнө. Бусад зардал (замын зардал, зочид буудал, виз мэдүүлэх хураамж гэх мэт)-ыг оролцогч өөрөө хариуцна.

**6. Холбоо барих хаяг**

Хурлын E-mail: uls2024@163.com

Ц.Батдорж: batdorj.ts@num.edu.mn

BAO Lianqun: [blianqun@oita-u.ac.jp](mailto:blianqun@oita-u.ac.jp)

**7. Олон Улсын Хотын Хэл Шинжлэлийн Нийгэмлэгийн хорин нэг дэх удаагийн эрдэм шинжилгээний хурал (ULS21)-ын илтгэлийн хураангуйг ирүүлэх хүснэгт**

|  |  |  |  |  |  |
| --- | --- | --- | --- | --- | --- |
| Овог, нэр |  | Хүйс |  | Утасны дугаар |  |
| Харьяалах байгууллага |  | | | Цахимаар оролцох эсэх | Тийм |
| Үгүй |
| Харьяалах нэгж |  | | Email |  | |
| Албан тушаал |  | | | | |
| Түлхүүр үг |  | | | | |
| Хураангуй | 1．Судалгааны зорилго  2．Судалгааны арга  3．Дүгнэлт | | | | |
| Холбогдох бүтээл  (5 хүртэл) |  | | | | |

Монгол Улсын Их Сургуулийн Шинжлэх ухааны сургууль

Олон Улсын Хотын Хэл Шинжлэлийн Нийгэмлэг (IAULS)

Наньжин Их Сургуулийн харьяа Хятадын Хэлний стратеги судлалын төв

2024 оны 3 дугаар сарын 3-ны өдөр